गोरखपुर. जिला पंचायत अध्यक्ष पद के चुनाव को लेकर समाजवादी पार्टी में छिड़ी जंग थमती नजर नहीं आ रही है। सीएम अखिलेश यादव ने सपा के गोरखपुर के प्रवक्ता कालीशंकर यादव को पार्टी से बाहर का रास्ता दिखाने के बाद अब नगर निगम के पार्षद और सपा नेता रमेश यादव को भी पार्टी से निष्कासित कर दिया है। कई नेताओं को कारण बताओ नोटिस भी जारी किया गया है। माना जा रहा है की देर सबेर उन पर भी गाज गिर सकती है।
पिछले हफ्ते हुई थी कार्रवाई
पिछले हफ्ते गोरखपुर ग्रामीण के विधायक विजय बहादुर यादव के भाई अजय यादव के पक्ष में हुई बैठक में भाग लेने के आरोप में प्रदेश नेतृत्व ने आधा दर्जन सपाइयों के खिलाफ कार्रवाई की थी। इनमें पार्टी के जिला प्रवक्ता कालीशंकर समेत तीन को निष्कासित कर दिया गया था। बाकी से भी जवाब मांगा गया है। इस कार्रवाई के बहाने प्रदेश नेतृत्व ने कड़ा संदेश देने की कोशिश की है। पार्टी सूत्रों का कहना है कि पार्षद रमेश यादव के खिलाफ कार्रवाई की वजह विजय बहादुर यादव से नजदीकियां मानी जा रही हैं। इस संबंध में पार्टी प्रत्याशी गीतांजलि यादव की ओर से रमेश यादव की शिकायत की गई थी।
दो जगह पर हुई थी मीटिंग
-बीते शनिवार को जिला पंचायत अध्यक्ष पद की सपा की घोषित उम्मीदवार गीतांजलि यादव के समर्थन में मीटिंग बुलाई गई थी।
-वहीं, सपा के कई वरिष्ठ नेताओं की अलग बैठकर विधायक विजय बहादुर यादव के घर पर भी हुई।
-सूत्रों से मिली जानकारी के मुताबिक, बैठक में मौजूद सपा नेताओं ने जिला पंचायत अध्यक्ष पद के लिए अजय बहादुर यादव को बेहतर कैंडिडेट बताया।
गुटबंदी पर हुई कार्रवाई
-इस मीटिंग के बाद सपा के रणनीतिकार हैरान रह गए।
-आनन-फानन में प्रदेश नेतृत्व को जिला पंचायत अध्यक्ष पद को लेकर पार्टी के अंदर बन रही गुटबंदी से अवगत कराया गया।
-पार्टी कैंडिडेट का विरोध करने वालों को मैसेज देने की अपील की गई।
-इसके बाद जिला प्रवक्ता कालीशंकर यादव को तत्काल प्रभाव से सस्पेंड कर दिया, जबकि समाजवादी युवजन सभा के जिलाध्यक्ष श्याम यादव और समाजवादी
छात्रसभा के मोहम्मद आजम लारी को पदमुक्त कर दिया गया।
-इसके अलावा पूर्व जिलाध्यक्ष राममिलन यादव, पूर्व उपाध्यक्ष कुंवर प्रताप सिंह, पूर्व ब्लॉक प्रमुख रामधारी यादव और जिला सचिव संदीप त्रिपाठी से पार्टी विरोधी गतिविधियों में लिप्त होने और अनुशासन तोड़ने की वजह से स्पष्टीकरण मांगा गया है।
आगे की स्लाइड्स में देखिए, पार्टी से जिला पंचायत अध्यक्ष के लिए तीन थे दावेदार...
hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva